Република Србија
Oпштина Ариље

Општинска управа 



                                                                                                                       IV број 404- 39/2022






                   
__.__.2022. године
А р и љ е

УГОВОР О ПРОЈЕКТОВАЊУ

- за реконструкцију и доградњу Соколског дома у Ариљу -


Закључен  између:


1. Општинске управе општине Ариље, ул. Светог Ахилија 53, матични број 07254628, ПИБ: 100493722, рачун: 840-131640-95, коју заступа начелник Драгана Петровић (у даљем тексту: Наручилац) и 

2. ______________________ (назив), ___________________ (адреса), ______________________ (општина/град), МБ:__________________, ПИБ: _________________, рачун: ________________________ код  ______________________ (назив банке), кога заступа директор _____________________ (име и презиме)  (у даљем тексту: Пројектант) с друге стране.
Предмет уговора
Чл. 1


У складу са спроведеним отвореним поступком јавне набавке број IV  404-39/2022, 

предмет уговора је пројектовање за реконструкцију и доградњу Соколског дома у Ариљу, на основу пројектног задатка за израду техничке документације: објекат Соколски дом у Ариљу, тип објекта: зграда за културно-уметничку делатност и забаву, категорија објекта ,,В“, класификациона ознака 126101, површина предметне парцеле 14,20 а, бруто површина постојећег објекта 500 м2, нето површина постојећег објекта 420,00 м2, спратност објекта П+1. 
Чл. 2
         
Сврха и циљ пројектног задатка је да се ближе дефинишу технички услови које треба да испуни техничка документација за реконструкцију и доградњу Соколског дома у Ариљу, како би се квалитетно извели сви неопходни радови и обезбедила прописна функција објекта уз максималну безбедност корисника и запослених.   

При пројектовању користити важеће прописе, правилнике и стандарде за ову врсту објеката. 


Пројектно - техничку документацију израдити у складу са важећом законском регулативом, техничким и технолошким захтевима, мерама заштите од пожара, стандардима приступачности и свим осталим стандардима и прописима за ову врсту објеката.             
Основ израде
Чл. 3


Основ израде чине:


- детаљно пројектантско  снимање објекта на терену

- катастарско - топографски план


- копија плана


- лист непокретности и 

- План детаљне регулације за ,,Градски трг“ у Ариљу. 
Чл. 4

Предмет пројекта

Предмет пројектовања је израда: 


Идејног решења, Пројекта за грађевинску дозволу и Пројекта за извођење за доградњу и реконструкцију Соколског дома у Ариљу. 


У циљу остваривања адекватних услова за обављање делатности у Соколском дому, који служи за културне садржаје, а у складу са технолошким захтевима организационе структуре потребно је урадити пројекат за реконструкцију и адаптацију постојећег објекта. 


У ту сврху потребно је израдити техничку документацију - Идејно решење (ИДР), Пројекат за грађевинску дозволу (ПГД) и Пројекат за извођење (ПЗИ), а у складу са Законом о планирању и изградњи (,,Сл. гласник РС“ број 72/09, 81/09, 64/10, 24/11, 121/12, 42/13, 50/13, 98/13, 132/14, 145/14, 83/18, 31/19, 37/19, 9/20 и 52/21) и  Правилником о садржини, начину и поступку израде и начину вршења контроле техничке документације према класи и намени објеката (,,Сл. гласник РС“ број 73/2019). 

Пројектна документација треба да садржи следеће пројекте и елаборате:


- главна свеска,


- пројекат архитектуре,


- пројекат конструкције,


 пројекат хидротехничких инсталација (водовод, канализација, хидрантска мрежа), 


- пројекат електроенергетских инсталација,


- пројекат телекомуникационих и сигналних инсталација (инсталације за дистрибуцију РА и 
ТВ програма, телефонске и рачунарске инсталације и мрежа, стабилни системи за дојаву пожара),


- пројекат машинских инсталација ( грејање, вентилација и климатизација), 

- пројекат спољног уређења са синхрон планом инсталација и прикључака


- пројекат припремних радова,


- елаборат заштите од пожара - у склопу ПГД-а,


- главни пројекат заштите од пожара - у склопу ПЗИ-а,


- елаборат о геомеханичким условима изградње,


- елаборат енергетске ефикасности. 

Смернице за пројектовање
Чл. 5


Према пројектном задатку, потребама корисника, Закону о планирању и изградњи, прво приступити изради Идејног решења (ИДР-а), којим ће се дефинисати концепција новог објекта и свих пројектних фаза, са потребним подацима за достављање техничких услова од имаоца јавних овлашћења и за достављање локацијских услова. 


Након прибављања локацијских услова, приступа се изради Пројекта за грађевинску дозволу  (ПГД-а), са свим потребним деловима пројекта. Пројекат за грађевинску дозволу подлеже Техничкој контроли, коју обезбеђује Инвеститор. 

По усвајању Пројекта за грађевинску дозволу од стране Техничке контроле, прибавља се Решење о грађевинској дозволи. 


Након прибављања Решења о грађевинској дозволи, израђује се Пројекат за извођење, за потребе обезбеђења финансијских средстава и потребе извођења радова. 


Коначну верзију техничке документације за исходовање позитивне оцене Техничке контроле, Пројектант је обавезан да достави у отвореним форматима датотека, и то:


- комплетну графичку документацију у dwg формату датотеке,


- комплетну текстуалну документацију у doc формату датотеке,


- комплетну нумеричку документацију у xls формату датотеке. 


Током израде пројектне документације, пројектант је обавезан да сарађује са Техничком контролом у циљу усаглашавања пројектних решења. 


Пројектант је дужан да изради све текстуалне, графичке и нумеричке прилоге на нивоу Идејног решења, Пројекта за грађевинску дозволу и Пројекта за извођење, на основу Пројектног задатка и захтева Наручиоца, Техничке контроле и претходно исходованих локацијских услова. 

У оквиру пројекта припремних радова израдити пројекат рушења дела постојећег објекта који су предвиђени за рушење. 
Архитектура

Чл. 6


За потребе реконструкције и доградње Соколског дома у Ариљу, ул. Трг партизана бб, у Ариљу, на кат. парцели број 53/2 КО Ариље, израдити пројекат којим би се предвидела комплетна адаптација постојећег објекта са доградњом улазног дела према ПДР ,,Градски трг“ у Ариљу. 

Објекат задржати у садашњем хоризонталном и вертикалном стању, са доградњом новог савременог улаза у објекат, уз ремоделацију постојећег и дограђеног стања и прибављање услова од надлежне службе заштите споменика културе. 


На културним добрима не могу се вршити било какви радови без утврђених посебних услова за мере техничке заштите и сагласности надлежног завода за техничку документацију. 


Реализација је на основу локацијске дозволе и пројекта доградње према условима из ПДР и надлежног завода. 

Пројектом архитектуре предвидети следеће садржаје:


- нови улазни хол са билетарницом,

- мушка и женска гардероберница са магацином за реквизите,


- вишенаменски хол на месту постојећег улазног хола,


- мокре чворове за посетиоце и учеснике,


- пројектом предвидети реконструкцију и адаптацију постојеће сале за гледаоце, бине, као и помоћне просторије за кино оператера на спрату објекта,


- предвидети реконструкцију постојећег крова као и плафонске конструкције,


- предвидети реконструкцију система за грејање, као и система за климатизацију објекта, као и система расвете и озвучења. 

Како би се обезбедили адекватни услови за одржавање културних садржаја, а у оквиру законских мера и стандарда за ову врсту објеката, потребно је формирати адекватне просторе у складу са функционалним захтевима и потребним инсталацијама. 

За пројектовање материјализације објекта и завршне обраде, спољњег омотача, конструкције, зидова, подова, плафона, унутрашње столарије и браварије, хидротехничке инсталације, хидрантске мреже, канализације, санитарних уређаја, електроенергетске инсталације телекомуникационе и сигналне инсталације, машинске инсталације грејања, вентилације и климатизације детаљније је описано у пројектном задатку за израду техничке документације за реконструкцију и доградњу Соколског дома у Ариљу. 
Елаборат заштите од пожара
Чл. 7

Елаборат заштите од пожара прилагодити дефинисаним захтевима архитектонско - функционалног решења. Сагледати техничке и организационе мере, које је потребно извести ради имплементације неопходно потребних мера заштите од пожара и предвидети обезбеђење максимално могуће заштите од пожара у датим условима, у свему у складу са важећим техничким и технолошким захтевима, стандардима и прописима за ову врсту објекта. 


Главни пројекат заштите од пожара у свему усагласити са осталим деловима пројектно - техничке документације. 
Елаборат енергетске ефикасности

Чл. 8


Елаборат енергетске ефикасности израдити у складу са важећим Законом о планирању и изградњи (,,Сл. гласник РС“ број 72/09, 81/09, 64/10, 24/11, 121/12, 42/13, 50/13, 98/13, 132/14, 145/14, 83/18, 31/19, 37/19, 9/20 и 52/21),  као и Правилником о енергетској ефикасности зграда (,,Сл. гласник РС“ број 61/11).

Како би новопројектовани објекат, у целини, као и свака зона засебно испунили основне захтеве економичног коришћења енергије и очувања топлоте изабрати термички омотач објекта, инсталације грејања, вентилације, осветљења и припреме топле пројектовати у складу са захтевима Елабората енергетске ефикасности тако да се оптимизује потрошња енергије током извођења, употребе и одржавања објекта. 
Цена
Чл. 9

Уговарачи су сагласни да НАРУЧИЛАЦ за извршену услугу (након пријема пројектно-техничке документације у 3 примерка у аналогној форми и у 3 примерка у дигиталној форми), плати Пројектанту износ од __________________ динара без ПДВ-а, односно ___________________ динара са ПДВ-ом на рачун  _____________________ код  _________________ (назив банке), у року од 45 дана од дана службеног пријема фактуре/рачуна од стране Наручиоца. 
Уговорни рокови
Чл. 10

Пројектант је дужан да изради целокупну пројектно-техничку документацију у року од 90 дана од дана потписивања уговора. 

Време потребно надлежној јединици локалне самоуправе за издавање локацијских услова и Решења о грађевинској дозволи не улази у рок за израду пројектно - техничке документације. 


Уговор траје све до коначног извршења предметних услуга, односно све док Извршилац  не преда Наручиоцу пројектно - техничку документацију, уз сачињавање Записника о примопредаји. 

Чл. 11


Уколико Пројектант не започне израду техничке документације у року који је одређен овим уговором (одмах по увођењу у посао) Наручилац може раскинути овај уговор и захтевати од Пројектанта накнаду штете.
Чл. 12


Ако се појави оправдана сумња да израда техничке документације или њених појединих делова  неће бити израђена у уговореном року, Наручилац има право да затражи од Пројектанта да предузме потребне мере којима се обезбеђује одговарајуће убрзање израде техничке документације или њених појединих делова, а у оквиру уговорене цене.  

Чл. 13


Пројектант је дужан да посао обави самостално или може ангажовати и друга стручна лица.



Пројектант одговара Наручиоцу за извршење посла и кад посао обаве лица која нису његови радници,као да га је сам извршио.
Чл. 14


Пројектант има право да захтева продужење рока за израду техничке документације у случају кад је због промењених околности или неиспуњења обавеза Наручиоца био у томе спречен.



Продужење рока одређује се према трајању сметње, с тим што се додаје и потребно време за поновно отпочињање израде одговарајућих делова техничке документације.
Обавезе Наручиоца
Чл. 15


Наручилац је дужан да преда Пројектанту пројектни задатак и све друге неопходне податке за израду пројектне документације.
Обавезе Пројектанта
Чл. 16


Пројектант је обавезан да изради пројектну документацију на начин одређен овим Уговором, прописима надлежних органа и правилима струке. Остале обавезе Пројектанта су:


-да сагласно са прописима и правилима струке провери правилност техничких решења и рачунских радњи у техничкој документацији коју је израдио и да их овери;


-да поступи по примедбама Наручиоца и органа који дају одређене сагласности и одобрења у смислу којих пројекат мора бити урађен.

Обавеза Пројектанта је да о свом трошку прибави сву неопходну документацију за израду пројектно - техничке документације и то нарочито Геодетски снимак и катастарско - топографски план (КТП). 

Пројектант је дужан да сарађује са свим надлежним институцијама у циљу прибављања сагласности на пројектну документацију и прибављања локацијских услова и решења о грађевинској дозволи. 


Обавеза Пројектанта је и припрема свих потребних пратећих дописа за прибављање горе наведених докумената, док је плаћање такси и других накнада за исте обавеза Наручиоца. 


Пројектант је обавезан да достави Наручиоцу израђену пројектно-техничку документацију у 3 аналогна примерка и у 3 дигитална примерка. 

Ауторска и имовинска права Пројектанта
Чл. 17


Пројектанту припада ауторско право на целокупну пројектну документацију коју је израдио на основу овог уговора.



Документацију из става 1. овог члана, Наручилац не може користити без дозволе Пројектанта за изградњу других објеката, јер је иста израђена само за уговорени објекат.
Чл. 18


Ауторска и имовинска права Пројектанта састоје се у његовом праву на искоришћавање дела: прерађивањем,умножавањем и обрађивањем пројектне документације, с тим што му за свако искоришћавање ауторског дела припада одговарајућа накнада.
Чл. 19


Наручилац је обавезан да означи име, односно назив Пројектанта (аутора) на изграђеном објекту и не сме да врши никакве измене нити преправке урађене пројектне документације.
Квалитет документације
Чл. 20


Пројектна документација мора бити израђена на начин одређен овим уговором, у складу са прописима и правилима струке.



Ако Пројектант не изради техничку документацију, односно њене делове по уговореном пројектном задатку и у складу са техничким прописима, као и према резултатима сопственог проверавања и правилима струке, Наручилац има право да захтева обустављање даље израде техничке документације, односно њеног дела.У том случају Наручилац има право на накнаду штете као и да захтева испуњење пројектованих обавеза Пројектанта.
Одговорност за недостатке
Чл. 21


Пројектант одговара за израду пројектно техничке документације, а након уочених недостатака од стране Наручиоца, дужан је исте уклонити у уговореном  року.


Наручилац када уочи неки недостатак, у пројектно -  техничкој документацији, може захтевати да се тај недостатак отклони и за то му одреди примерени рок, а у оквиру уговорене цене. 


Уколико Пројектант не отклони недостатке у датом року, Наручилац ће то учинити на терет Пројектанта.


После прегледа и пријема уговорене документације, Пројектант више не одговара за недостатке који су се могли опазити обичним прегледом или за скривене недостатке.


На све што није обухваћено овим чланом, а у смислу одговорности Пројектанта за недостатке, примениће се одредбе ЗОО-а.
Остала права и обавезе уговорних страна

Чл. 22


За евентуалне спорове по овом Уговору, уколико се не могу решити мирним путем, уговара се надлежност суда према седишту Наручиоца.
Чл. 23


Овај Уговор је сачињен у 4 истоветна примерка од којих свака страна задржава по 2 примерка.
        ПРОЈЕКТАНТ                                                                                    НАРУЧИЛАЦ

        _____________                                                                                   Општинска управа 


директор                                                                                             начелник             
___________________________                                                               Драгана Петровић
                                                                                                                      ______________
